Zorzi Alvise Baffo el xe stà un poeta veneto e un senador de la Republica de Venexia. El xe conossiùo sora-de-tuto par i so conponimenti licenziosi in venexian, ma el ga scrito anca contro la coruzion de la so sità, sora-de-tuto del clero. El se ga catà de frecuente in polemica con Carlo Goldoni e i so conpari, con cui el ga tacà na barufa in versi, provocà da la rapresentazion del , che inte el zenaro del 1754 el jera l'opera teatral piassè vista insieme a de Pietro Chiari. La so opera la xe stà rivalutà più olte inte el corso de la storia, e vivamente aprezà da Stendhal e Guillaume Apollinaire, che el ga tradoto in francese na bona parte de le poesie dite "barone" de Giorgio Baffo.